CELEX: 62012CN0578
Language: fi
Date: 2012-12-06 00:00:00
Title: Asia C-578/12 P: Valitus, jonka El Corte Inglés, SA on tehnyt 6.12.2012 unionin yleisen tuomioistuimen (kuudes jaosto) asiassa T-39/10, El Corte Inglés, SA v. sisämarkkinoiden harmonisointivirasto (tavaramerkit ja mallit), 27.9.2012 antamasta tuomiosta

16.2.2013   
            
            
               FI
            
            
               Euroopan unionin virallinen lehti
            
            
               C 46/16
            
         Valitus, jonka El Corte Inglés, SA on tehnyt 6.12.2012 unionin yleisen tuomioistuimen (kuudes jaosto) asiassa T-39/10, El Corte Inglés, SA v. sisämarkkinoiden harmonisointivirasto (tavaramerkit ja mallit), 27.9.2012 antamasta tuomiosta
   (Asia C-578/12 P)
   2013/C 46/30
   Oikeudenkäyntikieli: englanti
   
      Asianosaiset
   
   
      Valittaja: El Corte Inglés, SA (edustajat: abogado E. Seijo Veiguela ja abogado J.L. Rivas Zurdo)
   
      Muut osapuolet: sisämarkkinoiden harmonisointivirasto (tavaramerkit ja mallit) ja Emilio Pucci International BV
   
      Vaatimukset
   
   Unionin tuomioistuimen on
   
               —
            
            
               kumottava unionin yleisen tuomioistuimen asiassa T-39/10, 27.9.2012 antama tuomio kokonaisuudessaan
            
         
               —
            
            
               velvoitettava SMHV korvaamaan El Corte Inglés, SA:n oikeudenkäyntikulut
            
         
               —
            
            
               velvoitettava Emilio Pucci International BV korvaamaan El Corte Inglés, SA:n oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää, että aikaisempien tavaramerkkien ”EMIDIO TUCCI” ja ”E. EUCCI” ja riitautetun yhteisön tavaramerkin ”PUCCI” välillä on sekaannusvaara (yhteisön tavaramerkkiasetuksen (1) 8 artiklan 1 kohdan b alakohta) kaikkien luokkiin 3, 9, 14, 18, 25 ja 28 kuuluvien tavaroiden osalta, koska kantaja on osoittanut käyttävänsä tosiasiallisesti kaikkia espanjalaisia tavaramerkkejään, ja että yhteen tavaramerkeistä (yhteisön tavaramerkkihakemus nro 3679528) ei sovelleta tätä velvollisuutta ja että riidanalaiset tavaramerkit ovat sekaannusta aiheuttavalla tavalla samankaltaisia. Valittajan mukaan edellä mainitun asetuksen 8 artiklan 5 kohdan soveltamisedellytykset täyttyvät nyt esillä olevassa asiassa, koska aiemmat rekisteröinnit ovat Espanjassa tunnettuja muotitavaroiden yhteydessä ja se, että kolmas osapuoli käyttäisi samankaltaista merkkiä, olisi tälle maineelle haitallista tai sillä hyödyttäisiin maineesta perusteettomasti.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).